בבילון (סרט)
ליהוק

| --- | --- |
 דייגו קלווה – מנואל "מאני" טורס – מהגר מקסיקני בעל כישורי אלתור מוצלחים המפלס לעצמו דרך לתוך תעשיית הקולנוע במהלך תור הזהב של הוליווד תחת שירותו של ג'ק קונרד, ובהמשך בחברתו של דון וולך.  בראד פיט – ג'ק קונרד – כוכב ראינוע מפורסם הנודע באורח חייו הראוותני ובקשרי הנישואים הרבים אליהם נקלע. על אף ניסיונותיו להשתלב בעולם הקולנוע החדש ובתעשיית הסרטים המדברים, הוא אינו מצליח למצוא את מקומו ולהשיב את תהילתם של ימיו האבודים ככוכב, ושם קץ לחייו.  מרגו רובי – נלי לה-רוי – רוח חופשית ופראית הנחשפת לראשונה באחת ממסיבות הענק של הוליווד כאיט גירל והופכת במהרה לכוכבת ראינוע מפורסמת, אולם בדומה לשחקנים אחרים, אינה מצליחה למצוא את מקומה לאחר המעבר לסרטים מדברים, ובתום מספר שנים של שימוש כבד בסמים ושקיעה בחובות הימורים, נרצחת בידי נושיה.  לי ג'ון לי (אנ') – ליידי פיי ז'ו – בדרנית לסבית ממוצא אסיאתי המרבה להופיע בנישה ההוליוודית ולהשתתף במסיבות הפרועות הנערכות בלוס אנג'לס. מפתחת מערכת יחסים רומנטית עם נלי לה-רוי לאחר שהיא מצילה את חייה מהקשת נחש פעמונים.  ג'ובן אדפו – סידני פאלמר – חצוצרן אפרו-אמריקאי המחלחל לתעשיית הסרטים המוזיקליים של הוליווד הודות למאני טורס, המוצא פוטנציאל בתאבונם של הצופים כלפי תרבותם של כהי העור.  ג'ין סמארט – אלינור סנט ג'ון – מבקרת קולנוע פופולרית ונחשבת הלוקחת חלק ניכר בעיצוב דעת הקהל אודות סרטיה החדשים של הוליווד, ומלווה את כוכבי הסרטים המובילים לאורך הצלחותיהם וכישלונותיהם.  ג'ף גרלין – דון וולך – מפיק מפורסם העומד בראשות חברת ההפקה קינוסקופ, מתגלה כטיפוס קר ומחושב המוביל את עולם הקולנוע בעקבות תאוות קהל הצופים ללא כל התחשבות בהשלכות על חייהם השבריריים של כוכבי הקולנוע.  לוקאס האס (אנ') – ג'ורג' מאן – מפיק הוליוודי ואחד מחבריו הקרובים ביותר של השחקן ג'ק קונרד. טיפוס מדוכדך ועצוב בעל הצלחה מעטה מאוד בקרב נשים, דבר המוביל אותו לשים קץ לחייו.  טובי מגווייר – ג'יימס מקיי – בעל אחוזה עשיר ותמוה המייצג את תאוותו חסרת השובע של קהל הצופים. לאחר שנלי לה-רוי נופלת בחובו בשל התמכרותה להימורים, לוקח הלה את מאני טורס לטיול זוועות בצינוק תת-קרקעי המעלה הצגות זוועה בלוס אנג'לס. לפקודתו, מחסלים לבסוף אנשיו את נלי לה-רוי.:  אריק רוברטס – רוברט רוי – אביה השתיין של נלי לה-רוי, מנצל את הצלחתה של בתו בכדי לקדם את רעיונותיו האישיים, אך זוכה ללעג וקלס שוב ושוב.  פלי – בוב לוין – מפיק הוליוודי העובד בשירותו של דון וולך.  מקס מינגלה – אירווינג תלברג – ראש ההפקה של חברת קינוסקופ.  פול ג'פרי בירן (אנ') – מקס – איש הפקה נוירוטי ואחוז טירוף המועסק בחברת ההפקה של דון וולך. עבודתו כרוכה בדחיקת הבמאים והשחקנים להתקדם עם צילומי הסרטים, ותחת השגחתו חסרת הזהירות נהרגים בשוגג כמה מאנשי הצוות של ההפקה.  אוליביה ויילד – אינה קונרד – אחת מנשותיו של ג'ק קונרד, מתגרשת ממנו לאחר שהוא מסרב להפסיק לדבר עמה באיטלקית.  קרולינה שימצ'ק (פו') – אולגה פוטי – זמרת הונגרייה מפורסמת ואחת מנשותיו של ג'ק קונרד. במהלך התקף זעם מנסה פוטי לירות בו למוות, אך פוצעת אותו בלבד.  קתרין וטרסון (אנ') – אסטל – שחקנית תיאטרון מרחוב ברודוויי ואחת מנשותיו הרבות של השחקן ג'ק קונרד.  ספייק ג'ונז – אוטו פון שטרסברגר – במאי קולנוע אקסצנטרי ונוירוטי המועסק בשירותה של חברת מטרו גולדווין מאייר וידוע בשיטות עבודתו הקיצוניות.  אוליביה המילטון – רות אדלר – במאית קולנוע המועסקת בשירותה של חברת קינוסקופ והראשונה לגלות את כישרון המשחק של נלי לה-רוי.  רורי סקובל (אנ') – הרוזן – איש הפקה אלמוני ותמוה המסתובב על סט הצילומים בתחפושת קבועה ומוכר לשאר אנשי הצוות כדורי סם.  טרוי מטקאלף (צר') – אורוויל פיקוויק – שחקן הוליוודי הסובל ממשקל יתר ונוהג לפקוד את מסיבות הענק של דון וולך.  פיבי טונקין – ג'יין ת'ורנטון – שחקנית הוליוודית זוטרה הלוקחת מנת יתר של סמים במהלך מסיבתו של דון וולך ובכך מפנה את מקומה לנלי לה-רוי, צירוף מקרים שבזכותו הופכת הלה לכוכבת מפורסמת.  סמארה ויבינג (אנ') – קונסטנס מור – כוכבת ראינוע המאבדת את תהילתה לאחר שנלי לה-רוי חוטפת ממנה את כל תפקידיה.